Source: https://clubulnationaldecainiciobanestiromanesti.sunphoto.ro/Scrisoare_deschisa_adresata_dnului_Gaspar_Viorel
Timestamp: 2017-09-25 16:48:59+00:00
Document Index: 16376732

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR\n']

Scrisoare deschisa adresata dnului Gaspar Viorel - clubulnationaldecainiciobanestiromanesti
3290 poze 52163 vizite
Scrisoare deschisa adresata dnului Gaspar Viorel
Domnule Viorel Gaspar,
Ne permitem cu aceasta ocazie sa incercam a va prezenta o serie de aspecte ce decurg din analiza amanuntita a rezultatelor activitatii ce o desfasurati dvstra direct in aceasta “zona fierbinte” a ciobanestilor romanesti, rezultate cu care suntem nevoiti a ne confrunta extrem de frecvent din pacate.
Nu exista inregistrat juridic si fiscal – in perioada 1990 si pana in aprilie 2001 (data ultimei verificari) – nici un club cu denumirea “Clubul National de Ciobanesti Romanesti Gura Humorului, jud. Suceava” asa dupa cum apare inscrisa in titulatura folosita pe o serie de acte oficiale emise cu acest antet.
Nu apare inscrisa nici o adresa inregistrata juridic si fiscal a acestui club care, daca nu este inregistrata juridic, nici nu poate avea un sediu oficial.
Sub aspect legal este foarte delicata folosirea unei stampile ce are o titulatura pe exterior si o alta pe interior asa cum se poate constata pe actele in cauza (Asociatia Chinologica din Romania, Gura Humorului Clubul National de Ciobanesti Romanesti Suceava).
In privinta datelor inscrise in asa zisele “Acte pentru adeverirea originii” eliberate de acest “club”, situatia este greu de descris si calificat: apar nume fara numere de inregistrare (practic acesti caini nu pot fi dovediti a fi existat), in unele acte apare acelasi caine cu un numar, in altele fara numar dar cu aceeasi genealogie, numele cainelui apare complet si corect in unele acte si incomplet si/sau incorect in altele, nu apar inscrise in nici un act rezultatele competitionale obtinute de descendenti.
Modelul folosit pentru acest “Act pentru adeverirea originii” este incorect si gresit conceput pentru ca rasa, in orice pedigree din lume, se scrie complet si fara prescurtari; nicaieri nu veti gasi inscrisa rubrica “linia” (care nici la dvs nu se completeaza), rubrica “talie” se scrie doar la rasele care poseda minim doua talii in standard (ex. Schnauzer urias, mijlociu, pitic, etc). Nu am gasit nicaieri in lume un model de pedigree care sa contina o descriere generala a cainelui respectiv, lucru total imposibil de realizat pentru ca evolutia de la varsta de 10 zile de la fatare – data minima pentru declararea cuibului ceruta de FCI – la maturitate cel putin, este foarte mare.
Din punct de vedere al autentificarii intr-o forma sau alta a acestui “act”, apare o stampila cu numele dvstra dar neinsotita de vreo semnatura in dreptul rubricii “chinotehnist”, apoi o semnatura ilizibila si neidentificata peste care se pune stampila de care pomeneam la pct. 3 de mai sus.
Din antet si din stampila reiese ca Asociatia Chinologica din Romania ar patrona eliberarea, inregistrarea si autentificarea relativa a acestor acte. Dar sediul nu apare nici aici ca de altfel nici nr. de telefon, cod postal, inregistrare juridica, etc. In plus, dupa cum rezulta din actele depuse si inregistrate la M.A.A. in perioada in care sentinta definitiva si irevocabila a Ministerului de Justitie era valabila si in care ACHR avea sediul legal in Calea Mosilor 128 iar presedinte era dl. Vasile Maier, dvstra nu mai erati membru al acelei organizatii. Iar ca sa fim si mai exacti, ACHR a fost reinregistrata sub numele de Asociatia Chinologica Romana, alt nume deci, cu sediul in str. Popa Tatu, nr. 61, aceasta sentinta aflandu-se pe rol in justitie, in sensul anularii ei.
Din punct de vedere chinotehnic si chinologic, din simpla citire a numelor cainilor inscrisi in aceste date, pentru orice chinolog indiferent de talie, va rezulta ca nu s-a respectat una din minimele cerinte cu privire la organizarea activitatii dupa principiile chinologice general valabile cu privire la inregistrarea numelor, asa dupa cum au fost ele inscrise in normele FCI, AKC, etc. si valabile de cel putin 10 ani de zile. Este vorba de modul de acordare al afixului de crescator minim o femela cu pedigree arbitrata la clasa deschisa si cu drept de monta obtinut.
Legat de numele puilor constatam iar o necunoastere si/sau nerespectare a normelor si uzantelor internationale prin aceea ca in acelasi cuib intalnim nume ce incep cu litere diferite (fapt adus la cunostinta dvstra si de catre FCI cand vi s-a respins documentatia trimisa).
Se constata incalcarea autoritatii cu care a fost delegat CNCCR prin acel celebru ordin 17176/1998, cu atat mai mult cu cat cei in cauza (proprietarii acestor acte) sustin ca v-ar fi intrebat cu privire la acest aspect si ca raspunsul dvstra ar fi fost in sensul negarii acestei autoritati.
Din punct de vedere financiar, proprietarii acestor “acte” sustin ca vi le-ar fi achitat integral dar ca nu le-ati eliberat in numele emitentului nici un fel de chitanta din care sa reiasa acest lucru.
Legat de neinregistrarea numelui si a numarului de inregistrare, aceste “acte” contin o serie de prescurtari ce nu sunt explicitate in vreun fel de catre emitent, asa dupa cum ar fi normal.
Nu am gasit inscrise in nici un astfel de “act” arbitrajele, calificativele, data, locul, expozitia si arbitrul, ca de altfel nici montele sau fatarile, numarul de pui fatati, ramasi, partener, etc.
Ca si o chestiune de lingvistica, cu toate ca noi stim despre ce ciobanesti romanesti este vorba, normal ar fi sa fie trecut si substantivul “caine” cu formele lui respective.
La capitolul prezentare fizica este apreciabila dorinta dvstra de a da o nota nationala actului prin cocarda tricolora tiparita dar, calitatea hartiei si a cernelii folosite (din pacate cea mai slaba din cate s-au folosit in chinologia romaneasca din toate timpurile), claritatea si calitatea pozelor tiparite, aduc o nota total defavorabila emitentului si proprietarului (care de multe ori vine cu el impaturit ca o batista, ud si murdar, astfel incat nu se mai poate distinge nimic din ceea ce scrie pe el).
Luand act de toate aceste aspecte – mai sus mentionate – Comitetul de Conducere al CNCCR a dorit, inainte de toate, sa vi le prezinte si, functie de raspunsul si actiunile dvstra ulterioare, sa actioneze in consecinta.
Am incercat sa va invitam de fiecare data la diversele manifestari pe care le-am organizat in scopul rezolvarii diferendelor aparute, unele dintre ele in mod artificial. Nu am tinut cont nici de faramitarea ce se incearca a se face din punct de vedere al aparitiei asa ziselor rase de ciobanesti romanesti carpatini “de Bucovina” si “de Bistrita” si nici de pozitiile legale pe care legea ne-a dat dreptul sa le ocupam si sa le folosim si nici de resentimentele personale ale unora din membrii CNCCR sau ale opozantilor dvstra (domnii Ghiuta, Timofica, s.a.).
Dar, dupa cum ati putut si singur observa, de la data ultimei noastre intalniri din decembrie 1999 la Facultatea de Medicina Veterinara, cu ocazia “Conferintei Internationale asupra Cainilor Ciobanesti Romanesti”, rezultatele CNCCR au fost extrem de notabile (sa amintim numai prezenta mioriticilor la Mondiale, cainele oferit tenorului Luciano Pavarotti, revista Molda Magazin, infiintarea Autoritatii Nationale Canine din Romania – doar pentru 3 luni e drept, dar asa e politica inainte de alegeri, 34 de linii pe 3 generatii fara consanguinizare, 3.821 de mioritici si carpatini inscrisi in COR-CNCCR, arbitrati in medie pe an 725, deschiderea de filiale prin trimiterea de caini in 5 tari straine, 14 filiale interne cu activitate, colaborarea cu emisiuni TV, s.a.m.d.).
Suntem fortati insa a observa cum, din pacate, disensiunile aparute in general intre dvstra, cei de la Bistrita (care am inteles ca s-au separat in 3 entitati distincte) si sarmanul dr. Lupu, au avut efecte negative in plan general asupra evolutiei carpatinilor ca rasa, in general. Cinstit vorbind v-ati convins ca, atunci cand cei trei se cearta, CNCCR castiga dar noi consideram mult mai benefica o solidarizare organizatorica, alaturi de CNCCR, cu cei ce doresc acest lucru si de a caror experienta si posibilitati a fost si este oricand nevoie (vorbind de cei care nu sunt inclusi in acest moment in CNCCR).
In acest scop am dori ca, dupa parcurgerea materialului prezent ce are un caracter oficial, sa reflectati si sa decideti asupra urmatoarelor variante ce dorim a le lua in calcul in vederea desfasurarii activitatii pe anul in curs a CNCCR:
Responsabilul clubului local din Asociatia Bucovina sau presedintele Clubului National de Ciobanesti Romanesti Gura Humorului, daca a fost cumva inregistrat juridic din aprilie 2001 si pana in prezent, va semna un contract de afiliere/aderare cu CNCCR, contract ce va fi semnat de ambele parti si va avea valoare juridica. Dintre clauzele contractuale CNCCR propune urmatoarele:
partenerul CNCCR va avea desemnat un membru cu drepturi depline in Adunarea Reprezentantilor CNCCR, putand alege si fi ales in orice functie, asa cum prevede statutul CNCCR;
in cazul in care clubul dvstra este inregistrat juridic (de preferat), CNCCR nu va solicita taxe de sprijin (ca la ACHR) functie de numarul de membri dar va elibera pedigreele si incasa contravaloarea lor in exclusivitate (100.000 lei/bucata actualmente);
contravaloarea cotizatiei de membru precum si fondurile rezultate din concursuri, sponsorizari, etc., vor reveni in totalitate partenerului CNCCR, mai putin cotele de cheltuieli anexe ale CNCCR pentru care acesta va elibera chitanta (tipizate, etc.);
partenerul are dreptul legal la stampila, documente fiscale, etc., proprii si va primi si folosi tipizate specifice unice de la CNCCR, exact ca si in cazul filialelor CNCCR;
partenerul CNCCR va primi tot sprijinul necesar din punct de vedere chinotehnic si mediatic participand direct la intocmirea, verificarea, inregistrarea si corectarea erorilor din datele inregistrate de el pana in prezent;
partenerul CNCCR va fi parte egala la actiunea de completare, verificare, corectare, finalizare si depunere a dosarelor de omologare internationala ale cainilor ciobanesti romanesti, pozitie ce va fi mediatizata ca atare;
in urma unui acord scris, bazat pe recunoasterea standardelor oficial inregistrate de CNCCR la M.A.A., vi se va recunoaste calitatea de arbitru national pentru cele doua rase, drept pentru care veti putea arbitra in expozitiile organizate de CNCCR sau asociatii care recunosc aceste standarde. Pentru obtinerea calitatii de arbitru international va trebui insa sa participati impreuna cu ceilalti arbitri internationali ai CNCCR la testul dat intr-una din cele 4 limbi oficiale ale FCI: franceza, engleza, germana sau spaniola, la alegere;
se recunoaste libera decizie de inscriere a fiecarei persoane in alte asociatii concomitent cu pozitia de partener contractual a CNCCR, atata timp cat fiecare va semna declaratia pe proprie raspundere anexata prezentei. (N.B.: va veti convinge ca prin eliminarea dublei/triplei evidente vom avea cele mai bune rezultate in activitatea de omologare si se va putea controla mult mai bine si eficient activitatea fiecarui crescator, detinator in parte);
se recunoaste dreptul de libera participare la orice expozitie chinologica indiferent de apartenenta organizatorului dar se vor inscrie doar calificativele obtinute ca urmare a folosirii doar a standardelor inregistrate oficial de CNCCR la M.A.A.
partenerul CNCCR poate propune spre dezbatere si aprobare CNCCR orice propunere de modificare a standardelor celor doua rase. Propunerea insa trebuie sa fie sustinuta de o documentatie stiintifica, chinologica si economica bine pusa la punct. CNCCR va dispune sau nu modificarea solicitata;
partenerul CNCCR va putea pastra Registrul Genealogic folosit pana acum, ca o dovada a activitatii sale chinologice de pana in prezent, Registru care insa va fi inchis din momentul semnarii contractului cu CNCCR. (N.B.: consideram normal sa respectam munca tuturor celor care l-au conceput si tinut asa dupa cum au stiut si putut-o ei face).
In situatia nedorita a inexistentei inregistrarii juridice si fiscale a clubului dvstra, exista urmatoarele posibilitati pentru care puteti opta:
Va inregistrati juridic si fiscal ca atare, cu statut propriu (care sa nu contravina prevederilor statutului CNCCR) si apoi incheiem contractul cu clauzele stipulate anterior.
Incheiati acest acord in numele Asociatiei Bucovina cu specificarea sectiunii pentru care este el valabil (CNCCR nu este interesat in alte rase de caini in afara celor autohtone).
Va inregistrati ca filiala a CNCCR dupa statutul acestuia, bucurandu-va de toate drepturile si obligatiile ce decurg din aceasta calitate.
Actionarea in justitie in baza temeiurilor legale si a calitatii dobandite de CNCCR a tuturor celor ce se fac vinovati de cele prezentate in partea intai a acestei scrisori deschise. Facem precizarea ca ACHR condusa de Petru Muntean cu sediul in Bucuresti, str. Popa Tatu, nr. 61, a fost notificata de catre CNCCR in cursul anului 2000 cu privire la aceste aspecte si in plus responsabilitatea majora a acestei situatii va reveni executantului si nu conducerii ACHR care oricand poate sa sustina ca v-a notificat si pus in vedere cele sesizate, in vederea luarii de masuri.
Mentionam ca aceasta este cea mai nedorita solutie, dupa cum suntem fortati a recunoaste cu totii dar, din pacate, in acest moment daca se va exclude prima varianta propusa, cea de a doua ar fi singura cale ceruta de lege, proprietarii pagubiti, opinia publica interna si internationala si membrii CNCCR.
Pe cale de consecinta, in urma dezbaterilor avute timp de 5 ore duminica, 10.06.2001, intre membrii Comitetului de Conducere al CNCCR, intruniti cu ocazia etapei a II-a a Campionatului National al CNCCR editia 2001 tinuta la Barlad, s-a luat decizia intocmirii si trimiterii catre dvs a acestei scrisori deschise ca o ultima incercare de rezolvare a situatiei actuale din chinologia romaneasca. In acest sens asteptam raspunsul dvs oficial la prezenta in termen de maxim 10 zile de la primirea ei, informandu-va pe aceasta cale ca neprimirea nici unui raspuns va fi considerata ca refuz al primei variante propuse.
Intrucat in acest moment ne pregatim pentru inaugurarea noului sediu – ocazie cu care va invitam si pe dvs – care va fi insotita si de schimbarea in instanta a sediului juridic al CNCCR, v-am ramane datori daca raspunsul dvs va fi trimis pe adresa Str. Popa Tatu, nr. 66, sector 1, Bucuresti, destinatar Osiceanu Cezar.
Comitetul de Conducere al CNCCR
P.S. In analiza ofertei noastre nu dorim sa fie luata in calcul situatia doctorului Lupu din perioada 1999 – 2000, persoana pe care am dorit doar sa o atentionam intr-un fel ca cei 70 de ani pe care ii are nu reprezinta o scuza in fata legii.